cyanic-selkie/wikianc huggingface dataset:
শিকাগো
সাহিত্য
শিকাগোর সাহিত্য শহরটির স্বচ্ছ ঐতিহ্য থেকে এটির শিকড় খুঁজে, সরাসরি সাংবাদিকতা, সামাজিক বাস্তবতার একটি শক্তিশালী ঐতিহ্যের কাছে এটি ঋণী। শিকাগো এর এনসাইক্লোপিডিয়া-এ, নর্থওয়েস্টার্ন বিশ্ববিদ্যালয় এর অধ্যাপক বিল স্যাভেজ describes Chicago fiction as prose which tries to "capture the essence of the city, its spaces and its people". প্রাথমিক কালের লেখকদের জন্য চ্যালেঞ্জ ছিল যে শিকাগো একটি সীমানা চৌকি যা দুই প্রজন্মের মধ্যে একটি বিশ্বব্যাপী মহানগরীতে রূপান্তরিত হয়েছিল। যে সময় আখ্যান কথাসাহিত্য, এর বেশিরভাগই ছিল "high-flown romance" এবং "সুশীল বাস্তবতা" শৈলীর, কিন্তু শিকাগোর অবস্থা বর্ণনার জন্য প্রয়োজন ছিল শহুরে সামাজিক, রাজনৈতিক, এবং অর্থনৈতিক বিষয়াবলী। তা সত্ত্বেও, শিকাগোবাসীরা একটি সাহিত্য ঐতিহ্য তৈরির জন্য কঠোর পরিশ্রম করেছিল, যা সময়ের পরীক্ষায় দাঁড়াবে, এবং যেটি কংক্রিট, ইস্পাত, বিশাল হ্রদ এবং খোলা তৃণভূমির বাইরেও একটি "অনুভূতির শহর" তৈরি করবে। Much notable Chicago fiction focuses on the city itself, with social criticism keeping exultation in check.
অন্তত, শিকাগোর ইতিহাসের তিনটি সংক্ষিপ্ত সময় এর মার্কিন সাহিত্যের উপর স্থায়ী প্রভাব রয়েছে। এগুলোতে রয়েছে গ্রেট শিকাগো ফায়ার থেকে ১৯০০ সাল সময় পর্যন্ত, ১৯১০-এর দশকে শিকাগো সাহিত্য রেনেসাঁ নামে পরিচিত হয়ে ওঠে এবং ১৯২০ এর দশকের প্রথম দিকে, এবং মহামন্দা এর সময়কাল থেকে ১৯৪০ এর দশক পর্যন্ত।
১৯১২ সালে হারিয়েট মনরো কর্তৃক প্রভাবশালী পয়েট্রি ম্যাগাজিন প্রতিষ্ঠিত হয়েছিল, যিনি শিকাগো ট্রিবিউন-এ শিল্প সমালোচক হিসেবে কাজ করেছেন। ম্যাগাজিনটি গয়েন্ডলীন ব্রুকস, জেমস মেরিল, এবং জন অ্যাশবারি এর মতো কবিদের আবিষ্কার করেছে। টি এস এলিয়ট এর প্রথম পেশাগতভাবে প্রকাশিত কবিতা, "দি লাভ সং অফ জে আলফ্রেড প্রুফ্রক", প্রথম পয়েট্রি ম্যাগাজিন কর্তৃক প্রকাশিত হয়েছিল। অবদানকারী অন্যদের মধ্যে রয়েছে এজরা পাউন্ড, উইলিয়াম বাটলার ইয়েটস, উইলিয়াম কার্লোস উইলিয়ামস, ল্যাংস্টোন হিউজেস, এবং কার্ল স্যান্ডবুর্গ। ম্যাগাজিনটি চিত্রকল্পবাদ ও উদ্দেশ্যবাদী কাব্যিক আন্দোলনের সূচনায় সহায়ক ছিল। ১৯৫০ এর দশক থেকে ১৯৭০ এর দশক পর্যন্ত, মার্কিন কবিতা শিকাগোতে বিকাশ লাভ করে। ১৯৮০ এর দশকে, কবিতা কর্মক্ষমতার একটি আধুনিক ধরন "পয়েট্রি স্লাম" শিকাগোতে শুরু হয়।
খেলাধুলা
"স্পোর্টিং নিউজ" শিকাগোকে ১৯৯৩, ২০০৬ এবং ২০১১০-এ "আমেরিকার সেরা ক্রীড়া শহর" হিসেবে নামকরন করেছে। বস্টন এর পাশাপাশি, শিকাগো একমাত্র শহর যেটি ১৮৭১ সাল থেকে প্রধান পেশাদার ক্রীড়াগুলির নিয়মিতভাবে আয়োজন করেছে, কেবল গ্রেট শিকাগো ফায়ারের কারণে ১৮৭২ এবং ১৮৭৩-এ বন্ধ রাখা হয়েছিল। এছাড়াও, শিকাগো হচ্ছে মার্কিন যুক্তরাষ্ট্রের ছয়টি শহরের মধ্যে একটি যেটি চারটি প্রধান পেশাদার লীগে চ্যাম্পিয়নশিপ জিতেছে এবং, নিউ ইয়র্ক এবং লস এঞ্জেলেস সহ তিনটি শহরের একটি, যারা পাশাপাশি ফুটবল চ্যাম্পিয়নশিপও জিতেছে। সাম্প্রতিক বছরগুলিতে বেশ কয়েকটি প্রধান ফ্র্যাঞ্চাইজি চ্যাম্পিয়নশিপ জিতেছে– দ্য বিয়ার্স (১৯৮৫), দ্য বুলস (৯১, '৯২, '৯৩, '৯৬, '৯৭, এবং '৯৮), দ্য হোয়াইট সক্স (২০০৫), দ্য কাবস (২০১৬), দ্য ব্লাকহকস (২০১০, ২০১৩, ২০১৫), এবং দ্য ফায়ার (১৯৯৮)।
শহরটিতে দুটি প্রধান লীগ বেসবল (এমএলবি) দল রয়েছে: জাতীয় পর্যায়ের লীগ শিকাগো কাবস খেলে উত্তর দিকের রিগলে ফিল্ড-এ; এবং আমেরিকান লীগের শিকাগো হোয়াইট সক্স খেলে দক্ষিণ দিকের গ্যারান্টেড রেট ফিল্ড-এ। শিকাগো একমাত্র শহর যেখানে প্রতি বছর একাধিক এমএলবি ফ্র্যাঞ্চাইজ ছিল আমেরিকান লীগ ১৯০১ সাল থেকে শুরু হওয়ার পর থেকে (নিউইয়র্ক ১৯৫৮ সাল থেকে ১৯৬২ সালের মধ্যে কেবলমাত্র একটি আয়োজন করেছিল)। দুই দল শুধুমাত্র একবারের জন্য ওয়ার্ল্ড সিরিজে একে অপরের মুখোমুখি হয়েছিল: ১৯০৬-এ, যখন হোয়াইট সক্স, "হিটলেস ওন্ডারস" হিসাবে পরিচিত ছিল, তারা শিকাগো কাবসকে ৪-২ এ পরাজিত করে।
শিকাগো কাবস প্রাচীনতম প্রধান লীগ বেসবল দল যারা তাদের শহরকে কখনও পরিবর্তন করেনি; তারা ১৮৭১ সাল থেকে শিকাগোতে খেলছে। তারা আরো গেম খেলেছে এবং ১৮৭৬ সাল থেকে প্রধান লীগ বেসবলের অন্য কোন দলের চেয়ে বেশি জিতেছে। তারা তিনটি ওয়ার্ল্ড সিরিজ শিরোপা জিতেছে, ২০১৬ ওয়ার্ল্ড সিরিজ সহ, কিন্তু আমেরিকান পেশাদার ক্রীড়াতে দুটি দীর্ঘতম খরা থাকার সন্দেহজনক সম্মান ছিল: তারা তাদের স্পোর্টস টাইটেল জিতেনি ১৯০৮ থেকে, ১৯৪৫ থেকে একটি ওয়ার্ল্ড সিরিজে অংশগ্রহণ করেনি, উভয় রেকর্ড তারা ভেঙ্গে দেয় ২০১৬ ওয়ার্ল্ড সিরিজ-এ ক্লিভল্যান্ড ইন্ডিয়ানসকে হারিয়ে।
ন্যাশনাল বাস্কেটবল অ্যাসোসিয়েশন (এনবিএ) শিকাগো বুলস বিশ্বের সবচেয়ে স্বীকৃত বাস্কেটবল দলগুলির মধ্যে একটি। ১৯৯০ এর দশকে, মাইকেল জর্দান তাদের নেতৃত্ব দিয়েছে, আট মৌসুমে শিকাগো বুলস ছয়টি এনবিএ চ্যাম্পিয়নশিপ জিতেছে। এই দলের খেলোয়াড় ডেরিক রোজ ২০১০-১১ মৌসুমের জন্য জিতেছে এনবিএ মোস্ট ভ্যালুয়েবল প্লেয়ার অ্যাওয়ার্ড।
১৯২৬ সালে ন্যাশনাল হকি লিগ (এনএইচএল) এর শিকাগো ব্ল্যাকহকস এর যাত্রা শুরু হয় এবং এটি এনএইচএলের "আসল ছয়" দলগুলির মধ্যে একটি। ২০১০, ২০১৩ এবং ২০১৫ সালে ব্ল্যাকহকস ছয়টি স্ট্যানলি কাপ জিতেছে। শিকাগো বুলস এবং ব্ল্যাকহকস উভয়ই ইউনাইটেড সেন্টারে খেলছে।
শিকাগো ফায়ার সকার ক্লাবটি মেজর লিগ সকার (এমএলএস) এর সদস্য এবং উপশহরের ব্রিজভিউয়ের টয়োটা পার্কে খেলে, সোলজার ফিল্ড এ প্রথম আটটি মৌসুমে খেলার পর। ১৯৯৭ সালে প্রতিষ্ঠিত হওয়ার পর শিকাগো ফায়ার একটি লীগ শিরোপা এবং চারটি মার্কিন ওপেন কাপ জিতেছে। ১৯৯৪-এ, মার্কিন যুক্তরাষ্ট্র একটি সফল ফিফা বিশ্বকাপ আয়োজন করে যার কিছু ম্যাচ সোলজার ফিল্ড-এ অনুষ্ঠিত হয়। ২০২০ সালে শিকাগো একটি নতুন ইউএসএল দলের হোম সিটি হবে। তারা লিঙ্কন পার্কে অবস্থিত ২০,০০০ আসনের স্টেডিয়ামে খেলার পরিকল্পনা করছে। শিকাগো স্কাই রোজমন্ট, ইলিনয় উইমেনস ন্যাশনাল বাস্কেটবল অ্যাসোসিয়েশন (ডব্লিউএনবিএ) এ খেলা একটি পেশাদার বাস্কেটবল দল। তারা অ্যালস্টেট এরিনাতে হোম গেম খেলে। ২০০৬ সালের ডব্লিউএনবিএ মৌসুম শুরু হওয়ার আগে এই দলটি প্রতিষ্ঠিত হয়েছিল।
১৯৮৮৭ সাল ছাড়া ১৯৭৭ সাল থেকে শিকাগো ম্যারাথন প্রতি বছর অনুষ্ঠিত হয়ে আসছে। শিকাগো ম্যারাথন ছয়টি বিশ্ব ম্যারাথন মেজর এর একটি।
পাঁচ এলাকার কলেজ ডিভিশন আই সম্মেলনে খেলে: দুটি প্রধান সম্মেলনে খেলে — ডেপল ব্লু ডেমন্স (বিগ ইস্ট সম্মেলন) এবং নর্থওয়েস্টার্ন ওয়াইল্ডক্যাাটস (বিগ টেন সম্মেলন)—এবং অন্যান্য ডিভিশন১ কনফারেন্স থেকে তিনটি— শিকাগো স্টেট কোগার্স (ওয়েস্টার্ন অ্যাথলেটিক সম্মেলন); লয়োলা র্যাম্বলার্স (মিসৌরি ভ্যালি সম্মেলন); ইউআইসি ফ্লামেস (হরিজন লীগ)।
পার্ক এবং সবুজ স্থান
যখন শিকাগোকে ১৮৩৭ সালে একত্রিত করা হয়, এটির নীতিবাক্য বেছে নেওয়া হয়েছে Urbs in Horto, একটি লাতিন বাক্য যার অর্থ "একটি বাগানের মধ্যে শহর"। আজ, পৌর পার্কল্যান্ড এলাকায় ৫৭০ টির বেশি পার্ক নিয়ে শিকাগো পার্ক জেলা গঠিত হয়েছে। শিকাগোতে ৩১টি বালির সৈকত, জাদুঘরের আধিক্যতা, দুটি বিশ্বমানের কনজারভেটরি, এবং ৫০টি প্রকৃতি এলাকা রয়েছে। লিঙ্কন পার্ক, শহরের পার্কগুলোর মধ্যে বৃহত্তম, যা  এলাকা জুড়ে বিস্তৃত এবং ২০ মিলিয়ন দর্শকের আগমন ঘটে এখানে, যা একে করেছে নিউ ইয়র্ক সিটি এর সেন্ট্রাল পার্ক, এবং ওয়াশিংটন, ডিসি এর ন্যাশনাল মল এবং মেমোরিয়াল পার্ক এর পরে তৃতীয় অবস্থানে দর্শনার্থীদের সংখ্যার দিক থেকে।
এখানে একটি ঐতিহাসিক বুলেভার্ড ব্যবস্থা রয়েছে, যেটি বিস্তৃত একটি নেটওয়ার্ক, বৃক্ষের সারিওয়ালা বুলেভার্ড বা প্রশস্ত রাস্তাগুলির সঙ্গে শিকাগোর কিছুসংখ্যাক পার্কগুলির সংযোগ রয়েছে। ১৮৬৯ সালে ইলিনয় আইন পরিষদ কর্তৃক বুলেভার্ড এবং পার্কগুলি অনুমোদিত হয়েছিল। ১৯ শতকে এই রাস্তাঘাটের সাথে শিকাগো শহরের অনেকগুলি এলাকা আবির্ভূত হয়। ১৯৪২ সাল পর্যন্ত বুলেভার্ড ব্যবস্থাটি অব্যাহতভাবে চলতে থাকে। এতে রয়েছে ২৬ মাইলের আন্তঃসংযোগযুক্ত রাস্তার পাশাপাশি উনিশটি বুলেভার্ড, আটটি পার্ক এবং ছয়টি স্কয়ার। লোগান স্কয়ার বুলেভার্ড ঐতিহাসিক জেলার ব্যবস্থার অংশটি ১৯৮৫ সালে ঐতিহাসিক স্থানগুলির জাতীয় নিবন্ধনে তালিকাভুক্ত হয়েছিল।
৬,০০০ এরও বেশি নৌকার নোঙ্গরের ব্যবস্থার জন্য, শিকাগো পার্ক জেলাটি দেশের বৃহত্তম পৌর বন্দর ব্যবস্থা পরিচালনা করে। বিদ্যমান পার্কগুলির জন্য চলমান সৌন্দর্য এবং পুনর্নবীকরণ প্রকল্পের পাশাপাশি সাম্প্রতিক বছরগুলিতে বেশ কয়েকটি নতুন পার্ক যোগ করা হয়েছে, যেমন চায়নাটাউনে পিং টম মেমোরিয়াল পার্ক, উত্তর পাশে ডুস্যাবল পার্ক, এবং সবচেয়ে উল্লেখযোগ্যভাবে, মিলেনিয়াম পার্ক, যা শিকাগোর প্রাচীনতম পার্কগুলির উত্তর-পশ্চিম কোণে অবস্থিত এবং শিকাগো লুপের গ্রান্ট পার্ক।
কুক কাউন্টি বন সংরক্ষণের আওতায় শিকাগোতে অবস্থিত পার্কগুলির সবুজ স্থানের পরিমাণ আরো বৃদ্ধি করা হতে পারে, বন, বৃক্ষহীন তৃণভূমি, জলাভূমি, প্রবাহ এবং হ্রদ সহ খোলা জায়গাগুলির একটি নেটওয়ার্ক যা শহরগুলির উপকণ্ঠের পাশে অবস্থিত এমনপ্রাকৃতিক এলাকাগুলি হল শিকাগো বোটানিক গার্ডেন এবং ব্রুকফিল্ড চিড়িয়াখানা। ওয়াশিংটন পার্ক ওয়াশিংটন পার্ক শহরের অন্যতম বড় পার্ক; যা  আয়তন জুড়ে অবস্থিত। পার্কটিকে দক্ষিণ দিক শিকাগোতে ঐতিহাসিক স্থানের তালিকাগুলির জাতীয় নিবন্ধন এ তালিকাভুক্ত করা হয়েছে।
সরকার
শিকাগো শহরের সরকার কার্যনির্বাহী এবং বিধানিক শাখায় বিভক্ত। শিকাগোর মেয়র প্রধান নির্বাহী, চার বছরের মেয়াদে সাধারণ নির্বাচনের মাধ্যমে কোন মেয়াদ সীমা ছাড়াই নির্বাচিত হন। বর্তমান মেয়র হচ্ছেন রাহম এমানুয়েল। মেয়র বিভিন্ন বিভাগের তত্ত্বাবধানে কমিশনার ও অন্যান্য কর্মকর্তাদের নিয়োগ দেন। মেয়রের পাশাপাশি, শিকাগোর কেরানি ও কোষাধ্যক্ষও সিটিওয়াইড নির্বাচিত হন। সিটি কাউন্সিল আইনি শাখা এবং এটি ৫০ জন এলডার্মেন বা কাউন্সিলর নিয়ে গঠিত, শহরের প্রতিটি ওয়ার্ড থেকে একজন করে নির্বাচিত হয়। কাউন্সিল স্থানীয় অধ্যাদেশ এবং রেজুলেশন উত্তরণের মাধ্যমে সরকারি পদক্ষেপ গ্রহণ করে এবং নগর বাজেট অনুমোদন করে।
শিকাগো পুলিশ বিভাগ আইন প্রয়োগকারী সরবরাহ করে এবং শিকাগো ফায়ার ডিপার্টমেন্ট শহর ও এটির অধিবাসীদের জন্য অগ্নি দমন এবং জরুরি চিকিৎসা পরিষেবা সরবরাহ করে। ইলিনয় আদালত পদ্ধতিতে, অথবা ইলিনয়ের উত্তর জেলায়, ফেডারেল সিস্টেমে কুক কাউন্টি সার্কিট আদালতে দেওয়ানি ও ফৌজদারি আইনের মামলাগুলি বিচার করা হয়। রাজ্য আদালতে পাবলিক প্রসিকিউটর হয় ইলিনয় রাজ্যের অ্যাটর্নি; ফেডারেল কোর্টে এটি মার্কিন যুক্তরাষ্ট্রের অ্যাটর্নি।
রাজনীতি
১৯ শতকের শেষভাগের বেশির ভাগ সময়, শিকাগোর রাজনীতি একটি ক্রমবর্ধমান ডেমোক্র্যাটিক পার্টি দ্বারা প্রভাবিত ছিল। ১৮৮০ এবং ১৮৯০-এর দশকে, শিকাগোতে একটি বৃহদায়তন এবং অত্যন্ত সংগঠিত সমাজতান্ত্রিক, নৈরাজ্যবাদ এবং শ্রম সংস্থা নিয়ে একটি শক্তিশালী অন্তর্নিহিত ঐতিহ্য ছিল। ২০ শতকের বেশিরভাগ ক্ষেত্রেই, শিকাগো ছিল মার্কিন যুক্তরাষ্ট্রে ডেমক্রেটিকদের বৃহত্তম এবং সবচেয়ে নির্ভরযোগ্য ডেমক্রেটিকদের দুর্গ; শিকাগোর এসব ডেমক্রেটিকদের পক্ষের ভোট ১৯৯২ থেকে "কঠিন নীল" অর্থাৎ রিপাবলিকনদের হয়েছে রাষ্ট্রপতি নির্বাচনে। এমনকি আগে, শিকাগোতে বৃহত্তর ডেমোক্র্যাটিক সমর্থকের কারণে রাষ্ট্রীয়ভাবে হেরে যাওয়ার জন্য রিপাবলিকান রাষ্ট্রপতি প্রার্থীদের পক্ষে সহজেই ইলিনয়ে দক্ষিণ অংশে জয়লাভ করার বিষয়টি অশ্রুত ছিল না। ১৯২৭ সালে উইলিয়াম থম্পসনকে মেয়র নির্বাচিত করার পর থেকে শিকাগোর নাগরিকরা আর কোনো রিপাবলিকান মেয়র নির্বাচিত করেনি। শহরটিতে দলটির শক্তি আংশিকভাবে ইলিনয় রাজ্যের রাজনীতির পরিণাম, যেখানে রিপাবলিকানরা গ্রামীণ ও কৃষি সম্পর্কিত উদ্বেগগুলো উপস্থাপন করেছে সেখানে ডেমোক্র্যাটরা শিকাগোর পাবলিক স্কুলের তহবিল যোগানের মতো শহুরে বিষয়গুলি সমর্থন করতো।
অন্যান্য বৃহৎ মার্কিন শহরগুলিতে অনুরূপ পতনের পরও মেশিন রাজনীতি শিকাগোতে এখনও রয়ে গিয়েছে॥ সেই সময়ের বেশিরভাগ সময়ই নগর প্রশাসনে উদার "স্বতন্ত্র" দল থেকে ডেমোক্র্যাটদের বিরোধী পাওয়া যেত। ১৯৮৩ এর মেয়র নির্বাচনে হ্যারল্ড ওয়াশিংটন (অফিসে ১৯৮৩-১৯৮৭ পর্যন্ত) এর বিজয়ের মধ্য দিয়ে অবশেষে স্বতন্ত্ররা নগর সরকারের নিয়ন্ত্রণ অর্জন করেন । ১৯৮৯ থেকে ১৬ মে, ২০১১ পর্যন্ত, রিচার্ড জে. ডেলির পুত্র রিচার্ড এম. ডেলি শহরের মেয়রের দায়িত্ব পালন করেন, শিকাগোর ইতিহাসে তিনি সবচেয়ে দীর্ঘসময় দায়িত্ব পালনকারী মেয়র। ২৩ ফেব্রুয়ারি, ২০১১-এ সাবেক ইলিনয় কংগ্রেসম্যান এবং হোয়াইট হাউস চীফ অফ স্টাফ রাহম এমানুয়েল ৫৫তম মেয়র নির্বাচনে জিতেন। শিকাগোতে ডেমোক্র্যাটিক পার্টির প্রাধান্যের কারণে, বসন্তে অনুষ্ঠিত গণতান্ত্রিক প্রাথমিক ভোটটি নভেম্বর মাসে মার্কিন হাউস এবং ইলিনয় রাজ্যের আসনের সাধারণ নির্বাচনের চেয়ে আরও বেশি গুরুত্বপূর্ণ। অল্ডারম্যানিক, মায়োরাল এবং অন্যান্য নগর অফিসগুলি প্রয়োজনীয়তা ছাড়াই ননপার্টিসন নির্বাচনের মাধ্যমে পূরণ হয়।
পূর্বে শিকাগোর প্রতিনিধিত্বকারী একজন রাজ্য আইনি এবং পরে একজন মার্কিন সেনেটরসহ, এই শহরটিতে মার্কিন যুক্তরাষ্ট্রের সাবেক রাষ্ট্রপতি বারাক ওবামা এবং ফার্স্ট লেডি মিশেল ওবামার বাড়ি। ওবামার বাসভবন শহরের দক্ষিণ দিকের কেনউডের শিকাগো বিশ্ববিদ্যালয়ের কাছে অবস্থিত।
অপরাধ
শিকাগোতে ২০১২ সালে প্রতি ১০০,০০০ বাসিন্দার মধ্যে ১৮.৫জন হত্যার হার ছিল, মার্কিন যুক্তরাষ্ট্রের মধ্যে ১০০,০০০ জন বা তার বেশি লোক বসবাসকারী শহরগুলির মধ্যে এর অবস্হান ১৬ তম। এটি নিউইয়র্ক সিটি এবং লস এঞ্জেলেসের তুলনায় অনেক বেশি ছিল, মার্কিন যুক্তরাষ্ট্রের দুটি বৃহত্তম শহর, যেখানে হত্যাকাণ্ডের হার কম। তবে নিউ অরলিন্স, নিউয়ার্ক, এবং ডেট্রয়েট সহ অনেক ছোট আমেরিকার শহরগুলির চেয়ে কম ছিল, যেখানে ২০১২ সালে ১০০,০০০ জন প্রতি ৫৩ জন হত্যার শিকার হয়েছিল। ২০১৫ সালের শেষের অপরাধের পরিসংখ্যানে দেখা গিয়েছে ২০১৫ সালে শিকাগোতে ৪৬৮টি হত্যার ঘটনা ঘটেছিল, যা এর আগের বছরের ৪১৬ টি হত্যার ঘটনার তুলনায় ১২.৫% বৃদ্ধি, পাশাপাশি ২,৯০০ গুলিবর্ষণ- যা আগের বছরের চেয়ে ১৩% বেশি, এবং ২০১৩ থেকে ২৯% বৃদ্ধি। শিকাগো ট্রিবিউনের মতে ২০১৫ সালে শিকাগোতে অন্য কোন শহরের তুলনায় বেশি মানবহত্যার ঘটনা ঘটেছে কিন্তু মাথাপিছু ভিত্তিতে নয়। ২০১৬ এর বার্ষিক অপরাধ পরিসংখ্যানের হিসেবে, শিকাগো পুলিশ বিভাগ জানায় যে শহরটিতে ৪,৩৩১ জন মানুষ গুলিবিদ্ধ হয়েছে যাতে দেখা যায় বন্দুক সহিংসতার নাটকীয় উত্থান ঘটেছে। বিভাগটি ২০১৬ সালে শিকাগোতে ৭২৬টি খুনের খবর দিয়েছে, যা ২০১৫ সালের মানব হত্যাকাণ্ডের ঘটনার তুলনায় ৬২.৭৯% বৃদ্ধি। জুন ২০১৭-এ, শিকাগো পুলিশ বিভাগ এবং ফেডারেল এটিএফ অবৈধ বন্দুক প্রবাহ মোকাবেলা এবং বন্দুক সংঘটিত অপরাধের পুনরাবৃত্তি ঠেকাতে অতীতের টাস্ক বাহিনীর অনুরূপ, একটি নতুন টাস্ক ফোর্স ঘোষণা করেছে।
২০১৩ সালের রিপোর্ট অনুযায়ী, "শিকাগোর বেশিরভাগ অপরাধ মাদক বিক্রির অঞ্চলের নিয়ন্ত্রণ বজায় রাখার চেষ্টা করে এমন গ্যাংগুলো থেকে আসে", এবং বিশেষভাবে সিনালোয়া কার্টেল এর কার্যক্রম সম্পর্কিত,যা ২০০৬ সালের মধ্যে স্থানীয় রাস্তার গ্যাং যেমন: ভাইস লর্ডস, ব্লাক পি. স্টোনস, ব্ল্যাক ডিস্কিপলেস, এবং অন্যদের বিরুদ্ধে অবৈধ মাদক বিতরণ নিয়ন্ত্রণ করার চেষ্টা করেছিল। সহিংস অপরাধের হার উল্লেখযোগ্যভাবে নগর এলাকার দ্বারা পরিবর্তিত হয়, বেশি অর্থনৈতিকভাবে উন্নত অঞ্চলে কম অপরাধ হার, কিন্তু অন্যান্য জায়গায় অপরাধের হার অনেক বেশি। ২০১৩-এ, সহিংস অপরাধ হার প্রতি ১০০,০০০ জনে ৯১০টি ছিল; হত্যার হার ছিল ১০.৪ – উচ্চ অপরাধপ্রবন এলাকায় ৩৮.৯ টি, কম অপরাধপ্রবন এলাকায় ১০০,০০০ জন প্রতি ২.৫টি খুনের ঘটনা দেখা গিয়েছে।
১৯৭৪ সালে শিকাগোতে খুনের সংখ্যা ৯৭০ এ পৌছায়, যখন কিনা শহরের জনসংখ্যা ৩ মিলিয়ন ছিল প্রতি ১০০,০০০ এ ২৯টি), এবং ১৯৯২-এ এটি ৯৪৩-এ পৌছায়। তবে, অন্যান্য প্রধান মার্কিন শহরগুলির মতো শিকাগোতে, ১৯৯০ এর দশকে হিংসাত্মক অপরাধের হার উল্লেখযোগ্য হ্রাস পেয়েছে, ২০০৪ সালে ৪৪৮টি খুনের ঘটনা ঘটেছিল, ১৯৬৫ সাল থেকে এটি সর্বনিম্ন এবং প্রতি ১০০,০০০ এ যা ১৫.৬৫ টি। ২০০৫ সালে (৪৪৯), ২০০৬ (৪৫২), এবং ২০০৭ (৪৩৫) এ  শিকাগোর মানুষ হত্যা কম ছিল, কিন্তু ২০০৮ সালে এটি ৫১০-এ উন্নীত হয়েছিল, যা ২০০৩ সাল থেকে প্রথমবারের মত ৫০০ অতিক্রম করে।  ২০০৯-এ, ৪৫৮টি হত্যাকাণ্ড (১০% কম)। এবং ২০১০-এ আরো কমে হয় ৪৩৫ (প্রতি ১০০,০০০-এ ১৬.১৪), ২০০৯ থেকে ৫% কম এবং ১৯৬৫ থেকে সর্বনিম্ন। ২০১১-এ, শিকাগোতে খুনের সংখ্যা আরো ১.২% কমে হয় ৪৩১টি (প্রতি ১০০,০০০-এ ১৫.৯৪ টি)। কিন্তু ২০১২-এ ৫০৬টি।
২০১২-এ, মার্কিন যুক্তরাষ্ট্রে শিকাগো ২১তম হয় হত্যার সংখ্যায়, কিন্তু ২০১৩ সালের প্রথমার্ধে সহিংস অপরাধের সমস্ত বিভাগে একটি উল্লেখযোগ্য পরিমানে হ্রাস পেতে দেখা যায় (২৬% কম)। ২০১৩ সাল ৪১৫টি খুনের ঘটনার সাথে শেষ হয়েছিল, যা ১৯৬৫ সাল থেকে হত্যাকাণ্ডের ঘটনায় সর্বনিম্ন এবং সামগ্রিক অপরাধের হার ১৬ শতাংশ কমেছিল। (১৯৬৫-এ, ৩৯৭টি খুন) ) ২০১৩ সালে শিকাগো মিথ্যা অভিযোগে এমনকি "মার্ডার ক্যাপিটল" নামেও পরিচিত ছিল, জাতীয় গড়ের তুলনায় যা সামান্য বেশি ছিল। শিকাগো ড্রিল র্যাপার্স কর্তৃক এটি চিরাক নামে পরিচিত ছিল। পুলিশের মতে, ডাকনামটি প্রথম ২০১০ সালে শোনা গিয়েছিল। সেই সময়ে, হত্যাকাণ্ডের হারের সংখ্যার দিক থেকে ঐতিহাসিকভাবে শিকাগোর জন্য যা কম ছিল। এফবিআইর মতে সেন্ট লুইস, নিউ অরলিন্স, ডেট্রয়েট এবং বাল্টিমোর এ হত্যা হার সর্বোচ্চ ছিল। শিকাগো ক্রাইম ল্যাব ইউনিভার্সিটির পরিচালক জেনস লুডভিগ অনুমান করেছেন যে ২০১২ সালে শিকাগোতে হত্যাকাণ্ডে শহরটি ২.৫$ বিলিয়ন ডলার খরচ করেছিল।
স্কুল ও লাইব্রেরি
শিকাগো পাবলিক স্কুল (সিপিএস) স্কুল জেলার গভর্নিং সংস্থা যেটির অধীনে ৬০০ টির বেশি পাবলিক প্রাথমিক এবং উচ্চ স্কুল রয়েছে, যার মধ্যে বেশ কয়েকটি জনপ্রিয় ভর্তি পরীক্ষা নেওয়া হয় এমন নির্বাচনী স্কুল রয়েছে। শিকাগো পাবলিক স্কুলের অধীনে ১১ টি নির্বাচনী তালিকাভুক্ত উচ্চ বিদ্যালয় রয়েছে, যেগুলি শিকাগোর সবচেয়ে একাডেমিকভাবে উন্নত শিক্ষার্থীদের চাহিদা মেটাতে পরিকল্পিত। এই স্কুলগুলি প্রধানত সম্মান এবং অ্যাডভান্সড প্লেসমেন্ট (এপি) কোর্সের সাথে কঠোর পাঠ্যক্রম সরবরাহ করে। ওয়াল্টার পেটন কলেজ প্রিপারেটরি হাই স্কুল শিকাগো শহর এবং ইলিনয় রাজ্যের মধ্যে র্যাঙ্কিংয়ে এক নম্বর। নর্থসাইড কলেজ প্রিপারেটরি হাই বিদ্যালয় দ্বিতীয় স্থান, জোন্স কলেজ প্রিপারেটরি হাই স্কুল তৃতীয়, এবং শহরের প্রাচীনতম আকর্ষণীয় স্কুল, হুইটনি এম. ইয়াং ম্যাগনেট হাই বিদ্যালয়, যা ১৯৭৫ সালে খোলা হয়েছিল, চতুর্থ স্থানে। বৃহত্তম তালিকাভুক্তি নিয়ে আকর্ষণীয় স্কুল হচ্ছে লেন টেকনিক্যাল কলেজ প্রিপারেটরি হাই স্কুল। লেন টেকনিক্যাল কলেজ প্রিপারেটরি হাই স্কুল শিকাগোর প্রাচীনতম স্কুল এবং ২০১২ সালে মার্কিন যুক্তরাষ্ট্রের শিক্ষা বিভাগের একটি জাতীয় ব্লু রিবন স্কুল মনোনীত হয়েছিল।
শিকাগোর হাই স্কুলগুলোর র্যাঙ্কিং রাষ্ট্র কৃতিত্ব পরীক্ষার উপর গড় পরীক্ষার স্কোর দ্বারা নির্ধারিত হয়। জেলাটি, ৪০০,৫৪৫ জন শিক্ষার্থীর তালিকাভুক্তি নিয়ে (২০১৩-২০১৪ ২০ তম দিন নিবন্ধন), মার্কিন যুক্তরাষ্ট্রের তৃতীয় বৃহত্তম। ১০ সেপ্টেম্বর ২০১২-এ, শিকাগো শিক্ষক ইউনিয়ন ১৯৮৭ সাল থেকে প্রথমবারের মতো বেতন, সংস্থান এবং অন্যান্য বিষয় নিয়ে ধর্মঘটে যায়। ২০১৪ সালে সংকলিত তথ্য অনুযায়ী, শিকাগোর "পছন্দ ব্যবস্থা" যেখানে শিক্ষার্থীরা পরীক্ষা করে বা আবেদন করে পাবলিক উচ্চ বিদ্যালয়গুলোর (প্রায় ১৩০টি রয়েছে) একটিতে যোগ হতে পারে, বিভিন্ন স্কুলের (উচ্চ পারফর্মিং, মধ্যম পারফর্ম, এবং কম পারফর্ম বিদ্যালয়) মধ্যে বিভিন্ন কৃতিত্ব অর্জনকারী স্তরের শিক্ষার্থীদের বাছাই করে।
শিকাগোতে লুথারান স্কুলের একটি নেটওয়ার্ক আছে (লুথেরান স্কুল এবং শিক্ষা লুথারদের জন্য অগ্রাধিকার ছিল যারা জার্মানি এবং স্ক্যান্ডিনেভিয়া থেকে যুক্তরাষ্ট্রে এবং অস্ট্রেলিয়ায় স্থানান্তরিত হয়েছিল। তাদের প্রথম লক্ষ্য হল তাদের সন্তানদের জন্য স্কুল তৈরি করা। মার্টিন লুথারের কাছ থেকে এই শক্তিশালী শিক্ষামূলক ঐতিহ্যটি হস্তান্তরিত হয়েছিল।) এবং বেশ কয়েকটি বেসরকারি স্কুল অন্যান্য ধর্ম ও বিশ্বাস দ্বারা চালিত হয়, যেমন ওয়েস্ট রিজের আইডা ক্রাউন ইহুদি একাডেমি। বেশ কয়েকটি বেসরকারি স্কুল সম্পূর্ণ ধর্মনিরপেক্ষ, যেমন কাছাকাছি উত্তর পাশের কাছাকাছি শিকাগো ল্যাটিন স্কুল, হাইড পার্কে শিকাগো ল্যাবরেটরি বিশ্ববিদ্যালয়, লিঙ্কন পার্কে শিকাগো ব্রিটিশ স্কুল এবং ফ্রান্সিস ডব্লিউ পার্কার স্কুল, শহরের প্রান্তবর্তী বসতি এলাকার মধ্যে শিকাগো ফরাসি স্কুল, রিভার নর্থে ফেলট্রে স্কুল এবং মর্গান পার্ক একাডেমি। আরো রয়েছে ব্যক্তিগতভাবে প্রতিষ্ঠিত শিকাগো একাডেমী ফর দ্য আর্টস, একটি উচ্চ বিদ্যালয় যেটি আর্টসের ছয়টি বিভিন্ন বিভাগ নিয়ে আলোকপাত করে এবং পাবলিক স্কুল শিকাগো হাই স্কুল ফর দ্য আর্টস, একটি উচ্চ বিদ্যালয় যেটি আর্টসের পাঁচটি বিভাগে নিবদ্ধ (দৃশ্যমান অঙ্কন, থিয়েটার, বাদ্যযন্ত্র থিয়েটার, নাচ, এবং সঙ্গীত)।
শিকাগো রোমান ক্যাথলিক আর্চডোসিস ক্যাথলিক স্কুল পরিচালনা করে, এগুলোর মধ্যে রয়েছে জেসুইটস প্রিপারেটরি স্কুল এবং অন্যান্যগুলোর মধ্যে রয়েছে সেন্ট রিটা অব ক্যাস্সিয়া হাই স্কুল, দে লা সালে ইনস্টিটিউট, জোসেফিনম একাডেমি, দিপল কলেজ প্রিপারেটরি, ক্রিস্টো রে জেসুইটস হাই স্কুল, ব্রাদার রাইস হাই স্কুল, সেন্ট ইগনাটিউস কলেজ প্রিপারেটরি স্কুল, মাউন্ট কার্মেল উচ্চ বিদ্যালয়, কুইন অফ পিস হাই স্কুল, মাদার ম্যাকআউলি লিবারেল আর্টস হাই স্কুল, মারিস্ট হাই স্কুল, সেন্ট প্যাট্রিক হাই স্কুল এবং রেসুররেক্শন হাই স্কুল।
শিকাগো পাবলিক লাইব্রেরি ব্যবস্থা ৭৯টি পাবলিক লাইব্রেরি পরিচালনা করে, কেন্দ্রীয় গ্রন্থাগার সহ, দুটি আঞ্চলিক গ্রন্থাগার, এবং শহর জুড়ে বিভিন্ন শাখা।
কলেজ ও বিশ্ববিদ্যালয়
১৮৫০ এর দশক থেকে, শিকাগো কতিপয় বেশ কয়েকটি বিশ্ববিদ্যালয় নিয়ে উচ্চশিক্ষা ও গবেষণার একটি বিশ্ব কেন্দ্র। ইউএস নিউজ এন্ড ওয়ার্ল্ড রিপোর্ট কর্তৃক নির্ধারিত তালিকায় এই প্রতিষ্ঠানগুলি মার্কিন যুক্তরাষ্ট্রের শীর্ষস্থানীয় "জাতীয় বিশ্ববিদ্যালয়গুলির" মধ্যে ক্রমাগত স্থান পায়। শিকাগোর শীর্ষ বিশ্ববিদ্যালয়গুলো হল: শিকাগো বিশ্ববিদ্যালয়; ইলিনয় ইন্সটিটিউট অব টেকনোলজি; লয়োলা বিশ্ববিদ্যালয় শিকাগো; দিপল বিশ্ববিদ্যালয়; কলম্বিয়া কলেজ শিকাগো এবং শিকাগো-এ ইলিনয় বিশ্ববিদ্যালয়। অন্যান্য উল্লেখযোগ্য স্কুলগুলোর মধ্যে রয়েছে: শিকাগো স্টেট ইউনিভার্সিটি; স্কুল অফ দ্য আর্ট ইনস্টিটিউট অব শিকাগো, ইলিনয় ইনস্টিটিউট অফ আর্ট – শিকাগো; ইস্ট-ওয়েস্ট ইউনিভার্সিটি; ন্যাশনাল লুইস ইউনিভার্সিটি; নর্থ পার্ক ইউনিভার্সিটি; নর্থইস্টার্ন ইলিনয় ইউনিভার্সিটি; রবার্ট মরিস ইউনিভার্সিটি ইলিনয়; রুজভেল্ট ইউনিভার্সিটি; সেন্ট জেভিয়ার ইউনিভার্সিটি; রুশ ইউনিভার্সিটি; এবং শিমের কলেজ।
শিকাগো বিশ্ববিদ্যালয় প্রথম প্রেসিডেন্ট উইলিয়াম রাইনি হারপার, জুনিয়র কলেজ ধারণার সৃষ্টিতে ভূমিকা রাখেন, ১৯০১ সালে দেশের প্রথম হিসেবে জোলিয়েট জুনিয়র কলেজ প্রতিষ্ঠা করেন। তারই উত্তরাধিকার হিসেবে একাধিক কমিউনিটি কলেজ এখনও চলছে, এগুলোর মধ্যে রয়েছে শিকাগোর সাতটি সিটি কলেজ: রিচার্ড জে. ডালি কলেজ, কেনেডি-কিং কলেজ, ম্যালকম এক্স কলেজ, অলিভ-হার্ভে কলেজ, ট্রুমান কলেজ, হ্যারল্ড ওয়াশিংটন কলেজ এবং উইলবার রাইট কলেজ, ব্যক্তিগতভাবে প্রতিষ্ঠিত ম্যাককরমাক কলেজ ছাড়াও।
শিকাগোতে এছাড়াও পোস্ট-স্নাতকের প্রতিষ্ঠান, স্নাতক স্কুল, সেমিনারী, এবং ধর্মীয় স্কুলের একটি বিশাল উপস্থিতি রয়েছে, যেমন অ্যাডলার স্কুল অফ প্রফেশনাল সাইকোলজি, দ্য শিকাগো স্কুল অফ প্রফেশনাল সাইকোলজি, এরিকসন ইনস্টিটিউট, দ্য ইনস্টিটিউট ফর ক্লিনিকাল সোশ্যাল ওয়ার্ক, শিকাগো-এ লুথেরান স্কুল অফ থিওলজি, ক্যাথলিক থিওলজিক্যাল ইউনিয়ন, মুডি বাইবেল ইনস্টিটিউট, জন মার্শাল ল স্কুল এবং ইউনিভার্সিটি অব শিকাগো ডিভিনিটি স্কুল।
টেলিভিশন
শিকাগো হতে অনেকগুলি বিশিষ্ট টক শো অনুষ্ঠান সম্প্রচার করা হয়, এগুলোর মধ্যে রয়েছে দ্য অপরাহ উইনফ্রে শো, স্টিভ হার্ভে শো, দ্য রোজি শো, দ্য জেরি স্প্রিঞ্জার শো, দ্য ফিল ডোনাহু শো, দ্য জেনি জোন্স শো, এবং আরো অনেক। শহরটিতে একটি পিবিএস সদস্য স্টেশন রয়েছে (ইহা দ্বিতীয়: ডব্লিউওয়াইসিসি ২০, ২০১৭ সালে পিবিএস-এর সাথে এটির অন্তর্ভুক্তি অপসারন করা হয়েছে ): ডব্লিউটিটিডব্লিউ ১১, হচ্ছে  স্ন্যাক প্রিভিউস, দ্য ফ্রুগাল গৌরমেট, ল্যাম্ব চপ'স প্লে-অ্যালোন এবং দ্য ম্যাকলফ্লিন গ্রুপ এর মতো শো-এর প্রযোজক।
, ভাল ওয়ার্নার এবং রায়ান চিয়াভেরিনী দ্বারা উপস্থাপিত এবিসি৭ চ্যানেলের উইন্ডি সিটি লাইভ আলোচনা অনুষ্ঠান বা টক শো হচ্ছে শিকাগোর একমাত্র দিনের বেলায় অনুষ্ঠিত টক শো যেটিতে রবিবার ব্যতীত প্রতিদিন সরাসরি দর্শক উপস্থিত থাকে। ১৯৯৯ থেকে জোটবদ্ধ সালিসি ভিত্তিক বাস্তবতা আদালত শো জজ ম্যাথিস এনবিসি টাওয়ারে চিত্রায়ন করা হচ্ছে। ২০১৯ জানুয়ারি প্রারম্ভকালীন, নিউসি শিকাগোতে তাদের নতুন সম্প্রচার কেন্দ্র থেকে প্রতিদিন ১৪ ঘণ্টা লাইভ নিউজ প্রোগ্রামিং তৈরি করা শুরু করেছে।
সংবাদপত্র
শিকাগোতে দুটি বৃহত্তর দৈনিক সংবাদপত্র প্রকাশিত হয়: "শিকাগো ট্রিবিউন" এবং "শিকাগো সান-টাইমস", যেখানে শিকাগো ট্রিবিউনেরই প্রচলন অধিক। বিভিন্ন আঞ্চলিক এবং বিশেষ আগ্রহের সংবাদপত্র এবং ম্যাগাজিন রয়েছে, যেমন; "শিকাগো", ডিয়ানিক সুইজকোই (পোলিশ দৈনিক সংবাদ), ড্রগাজ (লিথুয়ানিয়ান দৈনিক পত্রিকা), শিকাগো রিডার, সাউথটাউনস্টার, শিকাগো ডিফেন্ডার, ডেইলি হেরাল্ড (আর্লিংটন হাইটস), নিউসিটি স্ট্রিটওয়াইজ এবং উইন্ডি সিটি টাইমস। বিনোদন এবং সাংস্কৃতিক পত্রিকা হল টাইম আউট শিকাগো এবং গ্রাব। পাশাপাশি স্থানীয় সঙ্গীত পত্রিকাও রয়েছে, যেমনঃ দ্য ইনারভিউ। এর পাশাপাশি, শিকাগো এখন হচ্ছে বিদ্রুপাত্মকধর্মী সংবাদের ঘাটি, যেমনঃ দ্য অনিয়ন, পাশাপাশি এটির বোন পপ-সংস্কৃতি প্রকাশিত হয়, যেমনঃ দ্য এ.ভী ক্লাব।
সিনেমা এবং চিত্রগ্রহণ
১৯৮০ এর দশক থেকে, অনেক গতিসম্পন্ন ছবির শুট এ শহরে সেট করা হয়েছে, যেমনঃ দ্য আনটাচ্যাবল, দ্য ব্লুজ ব্রাদার্স, দ্য ম্যাট্রিক্স, ব্রিউস্টার'স মিলিয়ন্স, ফেরিস বিয়ুলার'স ডে অফ, সিক্সটিন ক্যান্ডেলস, হোম অ্যালোন, দ্য ফিউজিটিব, আই রোবট, মিন গার্লস, ওয়ান্টেড, ব্যাটম্যান বিগিনস, দ্য ডার্ক নাইট, ধুম ৩, ট্রান্সফরমার্সঃ ডার্ক অফ দ্য মুন, ট্রান্সফরমার্সঃ এইজ অফ এক্সটিঙ্কসন, ট্রান্সফরমার্সঃ দ্য লাস্ট নাইট, ড্রাইভারযেন্ট, ব্যাটম্যান ভার্সেস সুপারম্যান: ডন অব জাস্টিস, সিনিস্টার ২, সুসাইড স্কোয়াড এবং ব্যাটম্যানঃ গোথাম বাই গ্যাসলাইট।
শিকাগোতে বেশ কয়েকটি টেলিভিশন শো-এর সেটিং রয়েছে, এর মমধ্যে কয়েকটি অবস্থা হাস্যরসাত্মক শো রয়েছে, যেমনঃ ফারফেক্ট স্ট্রেঞ্জারস এবং এটির স্পিনঅফ ফ্যামিলি ম্যাটার্স, ম্যারিড... উইথ চিলড্রেন, পাঙ্কি ব্রিউস্টার, কেনান ও কেইল, স্টীল স্টেন্ডিং, দ্য লিগ, দ্য বব নিউয়ার্ট শো এবং সেইক ইট আপ। চিকিৎসা বিষয়ক নাট্য ধারাবাহিক ইআর এবং শিকাগো হোপ, সেইসাথে কাল্পনিক নাটক সিরিজ আর্লি ইডিশন এবং ২০০৫-২০০৯ এর ধারাবাহিক প্রিজন ব্রেক এর জন্যও এই শহরটি ঘটনাস্থল হিসাবে পরিবেশিত হয়েছে। ডিসকভারি চ্যানেল শিকাগোতে দুটি শো ধারণ করেছে, যেমনঃ কুক কাউন্টি জেল এবং ক্যাশ ক্যাব-এর শিকাগো সংস্করণ, অন্যান্য উল্লেখযোগ্য শো-এর মধ্যে রয়েছে সিবিএস-এর দ্য গুড ওয়াইফ এবং মাইক অ্যান্ড মলি।
শিকাগো বর্তমানে সেইমলেস এবং এনবিসি-এর শিকাগো ফায়ার, শিকাগো পি.ডি., শিকাগো মেড এর দৃশ্য ধারনের জন্য ব্যবহৃত হচ্ছে। সমস্ত তিনটি শিকাগো ফ্র্যাঞ্চাইজের শো শিকাগো জুড়ে স্থানীয়ভাবে শুটিং করা হচ্ছে।
পরিবহন
শিকাগো যুক্তরাষ্ট্রের একটি প্রধান পরিবহন কেন্দ্র। এটি বিশ্বব্যাপী বিতরণের একটি গুরুত্বপূর্ণ উপাদান, কারণ এটি হংকং এবং সিঙ্গাপুরের পরে বিশ্বের তৃতীয় বৃহত্তম আন্তঃ-মোডাল পোর্ট।
শিকাগো শহরে একটি গাড়ি ছাড়া পরিবারের গড় শতাংশের হার তুলনায় বেশি রয়েছে। ২০১৫ সালে শিকাগোর পরিবারগুলির মধ্যে ২৬.৫ শতাংশ একটি গাড়ি ছাড়াই ছিল এবং ২০১৬ সালের মধ্যে এটি বৃদ্ধি পেয়ে হয়েছে ২৭.৫ শতাংশে। ২০১৬ সালে জাতীয় গড় ৮.৭ শতাংশ ছিল। ২০১৬ সালে শিকাগোতে গড় প্রতি পরিবারে ১.১২ টি গাড়ি ছিল, যার জাতীয় গড় ছিল ১.৮।
এক্সপ্রেসওয়ে
সাতটি প্রধান সড়ক এবং চারটি সহায়ক আন্তঃরাজ্য মহাসড়ক ব্যবস্থা, (৫৫, ৫৭, ৬৫ (শুধুমাত্র ইন্ডিয়ানায়), ৮০ (এছাড়াও ইন্ডিয়ানাতেও), ৮৮, ৯০ (এছাড়াও ইন্ডিয়ানাতেও), ৯৪ (এছাড়াও ইন্ডিয়ানাতেও), ১৯০, ২৯০, ২৯৪, এবং ৩৫৫) শিকাগো এবং শিকাগোর শহরতলির মধ্যে চলছে। শহরের কেন্দ্রের সঙ্গে সংযুক্ত অংশগুলি প্রভাবশালী রাজনীতিবিদদের নামে নামকরণ করা হয়েছে, সেগুলোর তিনটি সাবেক মার্কিন রাষ্ট্রপতির নামে নামকরণ করা হয়েছে (ডোয়াইট ডি. আইজেনহাওয়ার, জন এফ. কেনেডি, এবং রোনাল্ড রেগন) এবং একটির নামকরণ করা হয়েছে দুইবারের ডেমোক্র্যাটিক প্রার্থী দ্বিতীয় আদলাই স্টিভেনসন এর নামে।
কেনেডি এবং ড্যান রায়ান এক্সপ্রেসওয়ে ইলিনয় রাজ্যের ব্যস্ততম রাজ্য পরিচালিত রুট।
পরিবহন পদ্ধতি
রিজিওনাল ট্রান্সপোর্টেশন অথরিটি বা আঞ্চলিক পরিবহন কর্তৃপক্ষ (আরটিএ)" তিনটি পরিষেবা বোর্ডের অপারেশন সমন্বয় করে: সিটিএ, মেট্রা এবং পেস। "গ্রেহাউন্ড লাইনস" শহর থেকে এবং শহরে আন্তঃ-শহর বাস পরিষেবা সরবরাহ করে এবং শিকাগো মেগাবাস (উত্তর আমেরিকা) এর মধ্যপশ্চিম নেটওয়ার্কের কেন্দ্রস্থলও।
যাত্রীবাহী রেল
এমট্রাক দীর্ঘ দূরত্ব এবং কমিউটার রেল পরিষেবাগুলি ইউনিয়ন স্টেশন থেকে উদ্ভূত। শিকাগো দেশটির যাত্রী রেল পরিষেবার বৃহত্তম একটি কেন্দ্রবিন্দু। পরিসেবাটি সান ফ্রান্সিসকো, ওয়াশিংটন, ডিসি, নিউইয়র্ক সিটি, ইন্ডিয়ানাপলিস, নিউ অর্লিন্স, পোর্টল্যান্ড, সিয়াটেল, মিলওয়াককি, কুইন্সি, সেন্ট লুই, কারবন্ডালে, বোস্টন, গ্র্যান্ড র‍্যাপিডস, পোর্ট হিউরন, পন্টিয়াক, লস এঞ্জেলেস, এবং সান আন্তোনিও শহরগুলি জুড়ে সম্পাদিত হয়। ২০শ শতাব্দীর গোড়ার দিকে শিকাগো - নিউইয়র্ক ইলেকট্রিক এয়ার লাইন রেলপথের মাধ্যমে শিকাগো এবং নিউইয়র্ককে সংযুক্ত করার জন্য একটি প্রচেষ্টা চালানো হয়েছিল। এর কিছু অংশ তৈরি হয়েছিল কিন্তু তা কখনো সম্পন্ন হয়নি।
সাইকেল-শেয়ারিং সিস্টেম
শিকাগোর পরিবহন অধিদপ্তর কর্তৃক দিভে সাইকেল-শেয়ারিং সিস্টেম পরিচালনা করা হয়, এটি উত্তর আমেরিকার বৃহত্তম সাইকেল-শেয়ারিং সিস্টেম। এর ফলে শহরের বাসিন্দা এবং দর্শকরা শহরের একটি বৃহৎ এলাকা জুড়ে ছড়িয়ে ছিটিয়ে থাকা শত শত স্বয়ংক্রিয় স্টেশনগুলি থেকে সংক্ষিপ্ত রাইডের জন্য সাইকেল নিতে পারে, আবার রাইড শেষে সাইকেলগুলি তাদের পছন্দসই কোনো স্টেশনে ফিরিয়ে দিতে পারে। । প্রাথমিকভাবে দিভে ২০১৩ সালে ৭৫০টি বাইক এবং ৭৫টি ডকিং স্টেশন দিয়ে চালু করা হয়েছিল। । ডিসেম্বর ২০১৬ অনুযায়ী এতে ৫৮০০ টি বাইক এবং ৫৮০ টি স্টেশন ছিল।
মালবাহী রেল
শিকাগো রেলপথ শিল্পে বৃহত্তম কেন্দ্রস্থল। । সাতটির মধ্যে ছয়টি ১ম শ্রেণীর রেলপথ শিকাগোতে একত্রিত হয়েছে, শুধু ক্যানসাস সিটি সাউথ রেলওয়ে ব্যতীত। ২০০২ সাল অবধি, মারাত্মক মালবাহী ট্রেনের সংঘর্ষের কারণে দেশের পশ্চিম উপকূল থেকে শিকাগো অঞ্চলের মধ্য দিয়ে যেতে ট্রেনগুলির প্রায় ২ দিনের মতো দীর্ঘ সময় লাগতো। মার্কিন যুক্তরাষ্ট্রের পরিবহন অধিদফতর, শিকাগোতে, হতে বা মাধ্যমে আমদানি করা আমদানি ও রপ্তানিকৃত পণ্যগুলির পরিমাণ ২০১০ এবং ২০৪০ সালের মধ্যে ১৫০ শতাংশ বৃদ্ধি হওয়ার পূর্বাভাস দেয়। শিকাগো অঞ্চল পরিবেশগত ও পরিবহন দক্ষতা কর্মসূচী, এতে অর্ন্তভুক্ত রয়েছে ক্রসওভার, ওভারপাস এবং আন্ডারপাস সহ প্রায় ৭০ টি কর্মসূচী, যা উল্লেখযোগ্যভাবে শিকাগো এলাকার মালবাহী পরিবহনের গতি উন্নয়নের লক্ষ্যে গৃহীত হয়েছে।
বিমানবন্দর
শিকাগোতে রয়েছে ও'হারে আন্তর্জাতিক বিমানবন্দর, যেটি উত্তর পশ্চিম দিকের বিমান সংস্থার কার্যক্রমের পরিমাপের হিসাবে বিশ্বের সবচেয়ে ব্যস্ততম বিমানবন্দর। এবং দক্ষিণ-পশ্চিম দিকে মিডওয়ে আন্তর্জাতিক বিমানবন্দর অবস্থিত। ২০০৫ সালে ও'হারে আন্তর্জাতিক বিমানবন্দর বিমান চলাচলের হিসেবে বিশ্বের সবচেয়ে ব্যস্ততম এবং মোট যাত্রী পরিবহনে দ্বিতীয় ব্যস্ততম বিমানবন্দর ছিল। ও'হারে আন্তর্জাতিক বিমানবন্দর এবং মিডওয়ে আন্তর্জাতিক বিমানবন্দর উভয়টি শিকাগো শহরের মালিকানাধীন এবং পরিচালিত। গ্যারি, ইন্ডিয়ানা ও রিকফোর্ড, ইলিনয়-এ অবস্থিত গ্যারি/শিকাগো আন্তর্জাতিক বিমানবন্দর এবং শিকাগো রকফোর্ড আন্তর্জাতিক বিমানবন্দর যথাক্রমে শিকাগো এলাকার বিকল্প বিমানবন্দর হিসাবে কাজ করতে পারে, তবে এগুলি ও'হারে বিমানবন্দর এবং মিডওয়ে বিমানবন্দরের মতো এতো অধিক বাণিজ্যিক ফ্লাইট পরিচালনা করে না। সাম্প্রতিক বছরগুলিতে ইলিনয় রাজ্য শিকাগো ইলিনয় শহরতলিতে একটি সম্পূর্ণরূপে নতুন বিমানবন্দর নির্মাণ করতে গিয়ে ঝুঁকির মুখে পড়েছে। । শিকাগো শহর বিশ্বের তৃতীয় বৃহত্তম বিমান সংস্থা ইউনাইটেড এয়ারলাইনসের বৈশ্বিক সদর দপ্তর।
পোর্ট কর্তৃপক্ষ
শিকাগো বন্দরটি শিকাগো শহরের অভ্যন্তরে কয়েকটি প্রধান বন্দর সুবিধা নিয়ে গঠিত যা ইলিনয় আন্তর্জাতিক বন্দর জেলা (পূর্বে শিকাগো আঞ্চলিক বন্দর জেলা নামে পরিচিত) কর্তৃক পরিচালিত হয়। বন্দর জেলার কেন্দ্রীয় উপাদান ক্যালুমেট পোতাশ্রয় ইউএস আর্মি কর্পস অফ ইঞ্জিনিয়ার্স কর্তৃক পরিচালিত হয়॥ ।
উপযোগিতা
উত্তর ইলিনয়ের অধিকাংশের জন্য বিদ্যুৎ কমনওয়েলথ এডিসন কর্তৃক সরবরাহ করা হয়, এটি কমএড নামেও পরিচিত। তাদের পরিসেবা অঞ্চল সীমানা দক্ষিণে ইরোকুয়াইশ কাউন্টি, উত্তর দিকে উইসকনসিন সীমান্ত, পশ্চিমে আইওয়া সীমান্ত এবং পূর্বে ইন্ডিয়ানা পর্যন্ত বিস্তৃত। উত্তর ইলিনয়ে, কমএড (এক্সেলনের একটি বিভাগ) মার্কিন রাজ্যগুলোর মধ্যে সবচেয়ে বেশি সংখ্যাক পারমাণবিক উৎপাদন প্লান্ট পরিচালনা করে থাকে। এতর কারণে, কমএড-এর রিপোর্টগুলি নির্দেশ করে যে শিকাগো পারমাণবিক শক্তি থেকে প্রায় ৭৫% তার বিদ্যুৎ পায়। সম্প্রতি, নগরটি পুনর্নবীকরণযোগ্য শক্তির উন্নয়নের জন্য সরকারি ভবনগুলিতে বায়ু ঘূর্ণনযন্ত্র স্থাপন শুরু করেছে। প্রাকৃতিক গ্যাস পিপলস গ্যাস কর্তৃক সরবরাহ করা হয়, এটি ইন্টিগ্রেইস এনার্জি গ্রুপের একটি অঙ্গপ্রতিষ্ঠান, যার সদর দপ্তর শিকাগোতে অবস্থিত। গৃহস্থালী ও শিল্প বর্জ্য পূর্বে পুড়িয়ে ফেলা হতো তবে এগুলো এখন মাটিতে পুতে ফেলা হয়, প্রধানত ক্যালুমেট এলাকায়। ১৯৯৫ থেকে ২০০৮ সাল পর্যন্ত, শহরটিতে নীল ব্যাগ কর্মসূচী ছিল পুড়িয়ে ফেলার বদলে রিসাইকেল ব্যবস্থায় সরে আসার জন্য। । নীল ব্যাগ কর্মসূচীগুলিতে কম অংশগ্রহণের কারণে শহরটি অন্যান্য শহরগুলির মতো নীল বিন রিসাইকেলের জন্য একটি পরীক্ষামূলক কর্মসূচী শুরু করেছে। এটি সফল বলে প্রমাণিত হয়েছে এবং শহরজুড়ে নীল বিনগুলি জারি করা হয়েছে।
স্বাস্থ্য ব্যবস্থা
ইলিনয় মেডিকেল জেলার কাছাকাছি পশ্চিম দিকে অবস্থিত। এতে রয়েছে ইউএস নিউজ ও ওয়ার্ল্ড রিপোর্ট কর্তৃক ২০১৪-১৬ সালে শিকাগো মহানগর অঞ্চলের দ্বিতীয় সেরা হাসপাতাল হিসাবে বিবেচিত হওয়া রাশ ইউনিভার্সিটি সেন্টার, ইলিনয় মেডিক্যাল সেন্টার, জেসি ব্রাউন ভিএ হাসপাতাল, এবং জন এইচ স্ট্রোগার জুনিয়র কুক কাউন্টি হাসপাতাল হলো দেশের সবচেয়ে ব্যস্ততম ট্রমা সেন্টার। দেশের প্রধান দুটি একাডেমিক মেডিকেল সেন্টার শিকাগোতে বসবাস অবস্থিত, এগুলো হল: নর্থওয়েস্টার্ন মেমোরিয়াল হাসপাতাল এবং ইউনিভার্সিটি অফ শিকাগো মেডিকেল সেন্টার। নর্থওয়েস্টার্ন মেমোরিয়াল হাসপাতালের শিকাগো ক্যাম্পাসে রয়েছে ফিনবার্গ স্কুল অফ মেডিসিন ও নর্থওয়েস্টার্ন মেমোরিয়াল হাসপাতাল, যেটি ইউএস নিউজ ও ওয়ার্ল্ড রিপোর্ট কর্তৃক ২০১৭-১৮ সালে শিকাগো মহানগর অঞ্চলের সবচেয়ে সেরা হাসপাতাল হিসাবে বিবেচিত হয়, শার্লি রায়ান এবিলিটিল্যাব (পূর্বে শিকাগো পুনর্বাসন ইনস্টিটিউট নামে পরিচিত ছিল), যেটি ইউএস নিউজ ও ওয়ার্ল্ড রিপোর্ট কর্তৃক যুক্তরাষ্ট্রের সেরা পুনর্বাসন হাসপাতাল বিবেচিত হয়; নতুন প্রেন্টিস মহিলা হাসপাতাল; এবং শিকাগোর অ্যান ও রবার্ট এইচ. লুরি শিশু হাসপাতাল।
ইউআইসিতে অবস্থিত ইউনিভার্সিটি অব ইলিনয় কলেজ অব মেডিসিন হচ্ছে মার্কিন যুক্তরাষ্ট্রের দ্বিতীয় বৃহত্তম মেডিকেল স্কুল (২৬০০ শিক্ষার্থী যারা পেয়রিয়া, রকফোর্ড এবং আরবানা-ক্যাম্পেইন ক্যাম্পাসে রয়েছে)। ।
এছাড়াও, শিকাগো মেডিকেল স্কুল এবং লয়োলা বিশ্ববিদ্যালয় শিকাগোর স্ট্রিচ স্কুল অফ মেডিসিন যথাক্রমে উত্তর শিকাগো এবং মেউইউড শহরতলীতে অবস্থিত। অস্টিওপ্যাথিক মেডিসিনের মিড ওয়েস্টার্ন ইউনিভার্সিটি শিকাগো কলেজ ডোওনার্স গ্রোভে অবস্থিত।
আমেরিকান মেডিক্যাল এসোসিয়েশন, স্নাতক মেডিকেল শিক্ষার জন্য অ্যাক্রেডিটেশন কাউন্সিল, চলমান চিকিৎসা শিক্ষার জন্য অ্যাক্রেডিটেশন কাউন্সিল, আমেরিকান অস্টিওপ্যাথিক এসোসিয়েশন, আমেরিকান ডেন্টাল অ্যাসোসিয়েশন, সাধারণ দন্তচিকিৎসা একাডেমি, নিউট্রিশন অ্যান্ড ডায়্যাটিক্স একাডেমী, আমেরিকান অ্যাসোসিয়েশন অফ নার্স এনেস্থেটিস্টস, আমেরিকান কলেজ অফ সার্জনস, আমেরিকান সোসাইটি ফর ক্লিনিকাল প্যাথোলজি, আমেরিকান কলেজ অফ হেলথ কেয়ার এক্সিকিউটিভস, আমেরিকান হসপিটাল এসোসিয়েশন এবং ব্লু ক্রস এন্ড ব্লু সিএলডি এসোসিয়েশন এইগুলো শিকাগো ভিত্তিক।
বোন শহর
বিশ্বজুড়ে শিকাগোর ২৮টি বোন শহর রয়েছে। শিকাগোর মতো, এগুলির অনেকগুলিই দ্বিতীয় বা সবচেয়ে বেশি জনবহুল শহর বা সেই দেশের দ্বিতীয় প্রভাবশালী শহর হিসেবে ছিল বা আছে, অথবা সেগুলি এমন একটি দেশের প্রধান শহর যেখানে শিকাগোর বিপুলসংখ্যক অভিবাসীরা বসবাস করেছিল বা করছে। এই সম্পর্ক অর্থনৈতিক, সাংস্কৃতিক, শিক্ষাগত, এবং অন্যান্য সম্পর্ক উন্নীত করার লক্ষ্যে স্থাপিত হয়েছিল।
বোন শহরগুলিকে উদ্‌যাপনের জন্য, শিকাগো ডেলি প্লাজাতে একটি বার্ষিক উৎসবের আয়োজন করে, যা অন্যান্য শহরগুলির সাংস্কৃতিক কাজ এবং সেখানকার খাবারের স্বাদের সমন্বয় করে। পাশাপাশি, শিকাগোর বোন শহর কর্মসূচিগুলো কিছু সংখ্যাক প্রতিনিধিদল ও আনুষ্ঠানিক বিনিময়ের আয়োজন করে। কিছু ক্ষেত্রে, এই বিনিময়গুলি আরো অনানুষ্ঠানিক সহযোগিতারও নেতৃত্বে দেয়।
জম্মু জানবাজ
জম্মু জানবাজ (উর্দু : ) হল একটি পাকিস্তানি ফ্র্যাঞ্চাইজি ক্রিকেট দল, যেটি কাশ্মীর প্রিমিয়ার লিগে প্রতিদ্বন্দ্বিতা করবে। দলটি কাশ্মীর প্রিমিয়ার লিগের উদ্বোধনী সংস্করণের পরে ২০২২ সালে প্রতিষ্ঠিত হয়েছিল। ফ্র্যাঞ্চাইজিটি কিংডম ভ্যালির মালিকানাধীন। ফ্র্যাঞ্চাইজিটি জম্মুর প্রতিনিধিত্ব করবে, যা জম্মু ও কাশ্মীরের শীতকালীন রাজধানী।
২০২২ মৌসুম
২০২১ কেপিএলের সমাপ্তির কয়েকদিন পরে কেপিএলের সভাপতি আরিফ মালিক ঘোষণা করেছিলেন যে, জম্মুর শহীদদের প্রতি শ্রদ্ধা জানাতে জম্মু জানবাজ নামে একটি সপ্তম দল কেপিএলে যুক্ত করা হবে।
সিরিল বায়ালা
সিরিল বারোস বায়ালা (Cyrille Bayala; জন্ম: ২৪ মে ১৯৯৬; সিরিল বায়ালা নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ফরাসি ক্লাব আজক্সিও এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।
বুর্কিনাবি ফুটবল ক্লাব ফাসো-ইয়েনেঙ্গার যুব পর্যায়ের হয়ে খেলার মাধ্যমে বায়ালা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১২–১৩ মৌসুমে, ফাসো-ইয়েনেঙ্গার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফাসো-ইয়েনেঙ্গার হয়ে দুই মৌসুম অতিবাহিত করার পর ২০১৪–১৫ মৌসুমে তিনি মিশরীয় ক্লাব আল দাখলিয়ায় যোগদান করেছেন। আল দাখলিয়ায় ২ মৌসুম অতিবাহিত করার পর প্রায় ০.১ মিলিয়ন ইউরোর বিনিময়ে মলদোভীয় ক্লাব শেরিফ তিরাস্পোলের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২৯ ম্যাচে ৭টি গোল করেছেন। পরবর্তীকালে, তিনি লঁস এবং সোশোর হয়ে খেলেছেন। ২০২০–২১ মৌসুমে, তিনি লঁস হতে ফরাসি ক্লাব আজক্সিওতে যোগদান করেছেন।
বায়ালা ২০১৩ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৩৪ ম্যাচে ৪টি গোল করেছেন।
প্রারম্ভিক জীবন
সিরিল বারোস বায়ালা ১৯৯৬ সালের ২৪শে মে তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৩ সালের ৬ই জুলাই তারিখে, ১৭ বছর, ১ মাস ও ১২ দিন বয়সে, ডান পায়ে ফুটবল খেলায় পারদর্শী বায়ালা নাইজারের বিরুদ্ধে অনুষ্ঠিত ২০১৪ আফ্রিকান নেশন্স চ্যাম্পিয়নশিপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বুর্কিনা ফাসো ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে বায়ালা সর্বমোট ২ ম্যাচে অংশগ্রহণ করেছেন।
বায়ালা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
আবদুশ শাকুর
আবদুশ শাকুর (জন্ম: ২৫ ফেব্রুয়ারি, ১৯৪১ - মৃত্যু: ১৫ জানুয়ারি, ২০১৩) বাংলাদেশের একজন প্রতিষ্ঠিত কথাসাহিত্যিক, প্রাবন্ধিক, রচনাসাহিত্যিক, রবীন্দ্র-গবেষক, সঙ্গীতজ্ঞ ও গোলাপ-বিশেষজ্ঞ। কাজের স্বীকৃতি হিসেবে ২০১৪ সালে তিনি পেয়েছেন একুশে পদক। তিনি রম্যচনার জন্য বিশেষ প্রসিদ্ধি লাভ করেছিলেন।
জীবন-বৃত্তান্ত
আবদুশ শাকুরের জন্ম ২৫শে ফেব্রুয়ারি ১৯৪১ খ্রিষ্টাব্দে, নোয়াখালী জেলার সুধারাম থানার রামেশ্বরপুর গ্রামে। বাবা মকবুল আহমাদ ও মা ফায়জুন্নিসা। দুই ভাই-এক বোনের মধ্যে তিনি সর্বকনিষ্ঠ।তিনি ঢাকা আলিয়া মাদ্রাসা থেকে কামিল পাস করেন। ঢাকা বিশ্ববিদ্যালয় থেকে ইংরেজি সাহিত্যে অনার্সসহ এম.এ এবং ১৯৮০ সালে নেদারল্যান্ডসের আই.এস.এস থেকে উন্নয়ন অর্থনীতিতে এম.এস। প্রথমে বিশ্ববিদ্যালয়ে ইংরেজি সাহিত্যের অধ্যাপনা, পরে পাকিস্তানের কেন্দ্রীয় সিভিল সার্ভিসে যোগদান এবং বাংলাদেশ সরকারের সচিব হিসেবে ২০০০ সালে তিনি কর্মজীবন থেকে অবসর নেন। পড়াশোনা করেন বিবিধ বিষয়ে এবং নানান ভাষায়। লেখেন গল্প, উপন্যাস, নাটক ও প্রবন্ধ। তবে রচনাসাহিত্যে তার অবস্থান অবিসংবাদিতভাবেই শীর্ষস্থানীয়।
সাহিত্যকর্ম
আবদুশ শাকুরের পাঁচশতাধিক পৃষ্ঠার ‘গল্পসমগ্র’ গ্রন্থটি কীর্তি হিসেবে বাংলা কথাসাহিত্যের ক্ষেত্রে দীর্ঘস্থায়ী হবার উপাদানে সমৃদ্ধ। তার পাঁচশতাধিক পৃষ্ঠার ‘রম্যসমগ্র’ ব্যাখ্যা করে কেন রম্যরচনার ক্ষেত্রে তিনি দেশের অগ্রগণ্য লেখক হিসেবে বরিত। তার গোলাপ-বিষয়ক গবেষণামূলক রচনাসমূহ বিশেষত ‘গোলাপসংগ্রহ’ গ্রন্থটি স্বক্ষেত্রে বাংলাভাষায় একক। শুধু পুষ্পরানী সম্পর্কেই নয়, পুস্তকটিতে রয়েছে মৌসুমী, বর্ষজীবী, দ্বিবর্ষজীবী, চিরজীবী পুষ্পবিষয়ক বিবিধ আলোচনাসহ বাংলাদেশের জাতীয় ফুল ও জাতীয় উদ্ভিদ উদ্যানের উপর সারগর্ভ পর্যালোচনাও। গবেষণামূলক সঙ্গীতলেখক হিসেবে দেশের সঙ্গীত ও সাহিত্যিক সমাজে তিনি অগ্রগণ্য। শুদ্ধসঙ্গীতের স্বর, সুর, কথা, হিন্দুস্তানীসঙ্গীত বনাম কর্ণাটকসঙ্গীত, ধ্বনিমুদ্রণ প্রযুক্তি, ধ্বনিসংস্কৃতি বনাম লিপিসংস্কৃতি ইত্যাদি বিষয়ে গভীরচারী আলোচনার জন্য তার ‘সঙ্গীত সঙ্গীত’, রাগসঙ্গীতচর্চার সোনালী শতক সম্পর্কিত ‘মহান শ্রোতা’ এবং সার্ধশত বর্ষের দেশাত্মবোধক সঙ্গীত পর্যালোচনা গ্রন্থ ‘বাঙালির মুক্তির গান’ বিশেষজ্ঞমহলে সমাদৃত। তার ‘মহামহিম রবীন্দ্রনাথ’, ‘পরম্পরাহীন রবীন্দ্রনাথ’ এবং ‘রবীন্দ্রনাথকে যতটুকু জানি’-নামক রবীন্দ্র-গবেষণামূলক গ্রন্থগুলি বোদ্ধা মহলে কবিগুরুর শেষহীন গুরুত্ব অণুধাবনে বিশেষ সহায়ক বলে বিবেচিত। চ. তার উপন্যাসগুলি ভাষা ও উপজীব্যের দিক দিয়ে অভিনব বলেই বেশি গুরুত্বপূর্ণ। উদাহরণ : ‘ক্রাইসিস’, ‘সংলাপ’, ‘উত্তর-দক্ষিণ সংলাপ’ ও `ভালোবাসা'। ছ. মুখের ভাষার মতো তাঁর গদ্যও বুদ্ধিদীপ্ত, ক্ষিপ্র, কাব্যময়, রঙিন ও ক্ষুরধার। গদ্যশরীর যতখানি নিখাদ আর শাণিত হতে পারে, তাঁর ভাষা প্রায় তারই উপমা। বাংলা সাহিত্যের খ্যাতিমান অধ্যাপক আবদুল্লাহ আবু সায়ীদ-এর ভাষায়, ‘আজ আমাদের চারপাশে অযত্ন আর অবহেলায় লেখা শিথিল গদ্যভাষার যে “অলীক কুনাট্যরঙ্গ” মাথা উঁচিয়ে উঠেছে। আবদুশ শাকুরের গদ্য চিরায়ত গদ্যের পক্ষ থেকে তার শক্তিমান প্রতিবাদ…জ্ঞান, মেধা এবং মননের সমবায় তার বৈদগ্ধ্যকে এমন এক পরিশীলিত শ্রী এবং উপভোগ্যতা দিয়েছে যার কাছাঁকাছি জিনিশ চিরায়ত বাংলাসাহিত্যের ভিতরেই কেবল খুঁজে পাওয়া যাবে’ (স্বনির্বাচিত প্রবন্ধ ও রচনা)।
কথাসাহিত্য
বিদ্যাসাগর বিশ্ববিদ্যালয়ের উপাচার্য ও তুলনামূলক সাহিত্যের অধ্যাপক ড. অমিয় দেব কলকাতার দৈনিক গণকণ্ঠ পত্রিকার ২০০৪ খ্রিস্টাব্দের বিশেষ একটি সাহিত্যিক ক্রোড়পত্রে আবদুশ শাকুরের কথাসাহিত্য আলোচনাক্রমে লিখেছেন : “প্রজ্ঞা ও অভিজ্ঞতা তাঁর ছোটগল্পে এক অণুপম চারুতা ও প্রাসঙ্গিকতা যোগ করে। বাগ্মী এই কথাকোবিদের প্রতিটি রচনাকেই আলোকিত করে বিবিধ বিষয়ে তাঁর অগাধ পাণ্ডিত্য। শাকুরের সমগ্র কথাসাহিত্যে বিশেষভাবে লক্ষণীয় বস্তুটি হল চিন্তাশক্তি আর কল্পনাশক্তির চমৎকার সমবায়।”
সমসময়ের বহুলপঠিত কথাসাহিত্যিক, বিশ্বসাহিত্যের উৎসাহী পাঠক ও আদৃত অনুবাদক আন্দালিব রাশদি দৈনিক সমকাল পত্রিকার সাহিত্যপত্র “কালের খেয়া”-য় আবদুশ শাকুরের উপন্যাস পর্যালোচনাকালে লেখেন : “তাঁর ‘ভালোবাসা’ আর ‘ক্রাইসিস’-নামের উপন্যাস দুটি মধ্যবিত্ত সমাজের প্রেমের গভীরচারী অধ্যয়ন। প্রতিপক্ষে ‘সংলাপ’ আর ‘উত্তর-দক্ষিণ সংলাপ’-নামক দুটি উপন্যাস সমাজতন্ত্রের স্বরূপ বিশ্লেষণ করে বৈশ্বিক প্রেক্ষাপটে, সঠিক শব্দের উজ্জ্বল আলোকে।”
রচনাসাহিত্য
বঙ্গবাসী কলেজের প্রাক্তন অধ্যক্ষ ড. বিষ্ণু বেরা, কলকাতার মাসিক ‘একুশ শতক’ পত্রিকায় ২০০৫ সালের এক সংখ্যায় আলোচনাকালে আবদুশ শাকুরের রম্যরচনা সম্পর্কে লেখেন : “অসাধারণ পাণ্ডিত্য ও সূক্ষ্ম রসবোধসম্পন্ন কথাশিল্পী শাকুর তাঁর রচনাসাহিত্যে নিজেকে এবং তাঁর প্রিয় বাংলাদেশ ও পরিবর্তমান বাঙালি সমাজকে বিশশতকের উত্তাল বিশ্ব ইতিহাসের প্রেক্ষাপটে নানা রঙে নানা ভঙ্গিমায় স্থাপন করেছেন। মনন ও অভিজ্ঞতায় এই লেখক প্রকৃত অর্থেই একজন বিশ্বনাগরিক। বাংলাদেশের নাগরিক বৃত্তের উচ্চমহল সম্বন্ধে বিশদ ও প্রত্যক্ষ অভিজ্ঞতায় তাঁর জীবনপাত্র উছলে উঠে এক স্বতন্ত্র মাধুরীর ছবি ফুটিয়ে তুলেছে তাঁর গল্প-উপন্যাসে, বিশেষত রমণীয় রচনার ছোটগল্পরূপ উপস্থাপনায়। বিশ্ববিদ্যার নানা শাখায় অবাধ সঞ্চরণের ফলে তাঁর রচনার সঞ্চরণও প্রজ্ঞার এক দীপ্তিমান পরিসরে। মানুষের প্রতি গভীর ভালবাসা, সংসারের তুচ্ছাতিতুচ্ছ ঘটনাকে গভীর অন্তর্দৃষ্টির সাহায্যে অসামান্য তাৎপর্যময় করে তোলা এবং পুঙ্খানুপুঙ্খ উপস্থাপনার নির্মোহ দার্শনিকতা তাঁর রচনাকে একান্তই নিজস্ব করে তুলেছে। শাকুর তাঁর চেনা সমাজের অন্তঃসারশূন্যতা ও স্ববিরোধিতা নির্দ্বিধায় অনাবৃত করেছেন কিন্তু নগ্ন বীভৎসতায় নামিয়ে আনেননি। বরঞ্চ সংবেদনশীলতার নক্সাকাটা চাদরে তাকে আদরে ঢেকে দিয়েছেন।”
‘বিশ্বসাহিত্য কেন্দ্র বাংলাদেশ’-এর সভাপতি অধ্যাপক আবদুল্লাহ আবু সায়ীদ তার ‘স্বনির্বাচিত প্রবন্ধ ও রচনা’-নামক গ্রন্থে ‘আবদুশ শাকুরের রম্যরচনা’-শীর্ষক প্রবন্ধে (পৃ. ১৮০-১৮৮) লিখেছেন : “রম্যরচনার ক্ষেত্রে শাকুর একটি ভিন্ন ধারার প্রবর্তক। প্রতিটি লেখার সবখানে ঘাই-দেওয়া কাঁটাওয়ালা মাছের মতো ক্রূর আঘাতে যা পাঠককে নিরন্তর ছিন্ন-বিচ্ছিন্ন করে যায় তা হল তাঁর দ্যুতিময় মননশীলতা। প্রতি পদে তাঁর ক্ষুরধার চিন্তার আঘাত পাঠককে আহত করে, জাগ্রত করে, আলোকিত করে এবং একটি নতুন দীপিত জগৎে তুলে নেয়। একটি রম্যরচনার কাছ থেকে এতখানি প্রাপ্তি সত্যিকার অর্থেই দুর্লভ। এ দিক থেকে বাংলা হাস্যকৌতুকের ধারায় তাঁর স্থান তৃতীয় একটি বিন্দুতে। তিনি সেই দলের লেখক যাঁরা রম্যরচনার ছদ্মাবরণে উচ্চতর চেতনাসম্পদ উপহার দিয়েছেন সাহিত্যে। আবদুশ শাকুরকে তাই শুধুমাত্র রম্যরচনাকার হিসেবে চিহ্নিত করলে ভুল হবে। তিনি যা উপহার দিয়েছেন তা সঠিক অর্থে রম্যরচনা নয়, পরম রমণীয় রচনা। শাকুরের রম্যরচনার আর একটা দামি সম্পত্তি এর বৈদগ্ধ্য। এই রম্যরচনাগুলো হাতে নিলেই টের পেতে দেরি হয় না যে এই লেখকের পড়াশোনা বিস্তর এবং ওই জগৎে তিনি নিদ্রাহীনভাবে জাগ্রত। ক্ষুরধার ধীশক্তির কারণে তিনি পারিপার্শ্বিক পৃথিবীকে দৃষ্টিপাতমাত্র নিজের ভেতর আত্মসাৎ করতে পারেন। তাঁর মেধা প্রখর, মনন জাগ্রত এবং চিন্তাপ্রক্রিয়া আধুনিক। জ্ঞান, মেধা এবং মননের সমবায় তাঁর বৈদগ্ধ্যকে এমন এক পরিশীলিত শ্রী এবং উপভোগ্যতা দিয়েছে যার কাছাঁকাছি জিনিশ খুঁজে পাওয়া যাবে কেবল চিরায়ত বাংলাসাহিত্যের ভেতরেই। তাঁর প্রতিটি বাক্য পরিশীলন ও মননের উদ্ভাসে আলোকিত এবং আকণ্ঠ উপভোগ্য। শাকুরের শব্দেরা সজাগ ও গতিময়। প্যারীচাঁদ ও কালীপ্রসন্ন মানুষের আটপৌরে জীবনকে উপহার দিয়েছিলেন কৌতুক রসের চটুল তারল্যে উপস্থিত করে। রবীন্দ্রনাথ ও প্রমথ চৌধুরী ভাবের আভিজাত্যকে উপহার দিয়েছিলেন তাঁদের বর্ণাঢ্য ভাষায়, কৌতুকের মার্জিত রস সংযোজন করে। শাকুরের এলাকা একটু আলাদা। মধ্যবিত্ত জীবনের দৈনন্দিন সমস্যা ও অসহায়তাকে তিনি তুলে ধরেছেন তাঁর বৈদগ্ধ্যমণ্ডিত ভাষায়। কৌতুকাশ্রিত বাংলাসাহিত্যের ধারায় এটি একটি পৃথক পদপাত।”
রবীন্দ্রনাথ
রবীন্দ্রজন্মের সার্ধশতবর্ষ উপলক্ষে কলকাতা থেকে ২০১০ সালে প্রকাশিত ‘রবীন্দ্রনাথকে যতটুকু জানি’-শীর্ষক আবদুশ শাকুরের সর্বশেষ গ্রন্থটি সম্পর্কে মাসিক ‘একুশ শতক’ পত্রিকায় আলোচনাকালে পশ্চিমবঙ্গের সুপরিচিত সাংবাদিক ও সাহিত্যিক সৌমিত্র লাহিড়ি বিবেচ্য বিষয়ে লেখকের পর্যবেক্ষণ ও উপস্থাপনের তিক্ষ্নতা ও গভীরতার উদাহরণস্বরূপ নিচের উদ্ধৃতিগুলি ব্যবহার করেছেন : “রবীন্দ্রনাথের সৃষ্টি সবসময়ই আকস্মিক, অণুমিত সম্ভাবনার সকল সীমারই বাইরে। অন্যদের সঙ্গে তাঁর প্রতিভার তুলনার অবকাশই নেই কোনো। কেননা অন্যরা ব্যক্তি, রবীন্দ্রনাথ পরিব্যক্তি। উদ্ভিদবিদ্যায় পরিব্যক্তি হল মিউটেশন-এর পরিভাষা। পুষ্পজগতে প্রকৃতির এমনি খেয়ালী সৃষ্টিকে বলে ‘স্পোর্ট’। যেমন ‘পিস’-নামক ঐতিহাসিক গোলাপটির বংশধারার পরম্পরাচ্যুত এক ব্যতিক্রান্ত নিদর্শনস্বরূপ গোলাপবিশ্বে ‘শিকাগো পিস’-নামক গোলাপটি ফুটেছে প্রকৃতির আকস্মিক খেয়ালে, তেমনি মনুষ্যবিশ্বে রবীন্দ্রনাথ ঠাকুরও জন্মেছেন স্রষ্টার আকস্মিক খেয়ালে এবং ডিজাইনারের কপির মতো দ্বিতীয়হীন। অন্যরা প্রতিভার বরপুত্র হলে, রবীন্দ্রনাথ প্রতিভার বিশেষ সংজ্ঞা। নবনবোন্মেষশালিনী প্রজ্ঞার মানুষী মূর্তি তিনি। তাই রবীন্দ্ররহস্যের যেদিকেই তাকাই কেবল এই সত্যই দেখতে পাই যে অনৈসর্গিক এই শিল্পীর সৃজনধর্মী চিত্তবৃত্তি সর্বদাই অন্যথাচারী এবং সর্বকালেই চিত্তহারী। তাই অদ্ভুতকর্মা এই সার্বক্ষণিক শিল্পীকে এক জন্মে নয়, বহু জন্মেও নয়; এক প্রজন্মে নয়, বহু প্রজন্মেও নয়; এক শতকে নয়, বহু শতকেও নয় ; এককথায় রবীন্দ্রনাথকে সম্পূর্ণরূপে জানা হয়তো সম্ভবই নয়। তাই আমাদের কেবল পড়েই যেতে হবে তার সাহিত্য, শুনেই যেতে হবে তার সঙ্গীত, দেখেই যেতে হবে তার চিত্র, নিয়েই যেতে হবে তার শিক্ষা, ভেবেই যেতে হবে তার কথা।”
সঙ্গীত
লেখক আবদুশ শাকুর একজন গায়কও। তাই সঙ্গীতজ্ঞ এবং উচ্চমানের সঙ্গীতালোচক তিনি স্বাধিকারবলেই। তাঁর ‘সঙ্গীত সঙ্গীত’-শীর্ষক গ্রন্থের পরিচায়ক-পত্রে প্রসিদ্ধ সঙ্গীততাত্ত্বিক ড. করুণাময় গোস্বামী লিখেছেন : “স্বয়ং গায়ক বলে শাকুর সঙ্গীত বিষয়টিকে একেবারে ভেতর থেকে জানেন ও বোঝেন। ক্রিয়াপরতার চমৎকারিত্ব সম্পর্কে তিনি সম্যক অবহিত। হিন্দুস্তানি ও কর্ণাটকী মিলিয়ে ভারতবর্ষের রাগসংগীতকলার যে বিপুল বিস্তার, এদের বিকাশের যে বিস্ময়কর তরঙ্গভঙ্গ সে বিষয়ে সঙ্গীতজ্ঞ হিসেবে শাকুরের পঠনপাঠন যে গভীর তা তার লেখা থেকেই বোঝা যায়। সেজন্যে সঙ্গীতের ক্ষেত্রে উপমহাদেশের যাবতীয় অর্জনকে তিনি ইতিহাসের পরিপ্রেক্ষিতে বিবেচনা করতে পারেন। যেহেতু গায়ক, কণ্ঠসংগীতে শাকুরের আগ্রহ প্রবল। তবে যন্ত্রকে ঘিরেও তার রসপিপাসায় কমতি নেই। বাংলায় সঙ্গীতালোচনার একাধিক রীতির উল্লেখ করা যায়। অমিয়নাথ সান্যালের একটি রীতি, যে-আলোচনারীতিতে সঙ্গীত যেন একটি অণুভবনীয়, দর্শনীয় ও স্পর্শনীয় বিষয়ে পরিণত হয়। আরেকটি রীতি জ্ঞানপ্রকাশ ঘোষ ও কুমারপ্রসাদ মুখোপাধ্যায়ের। ওঁদের ঢঙটি মজলিশি, গভীরে প্রবেশ করার চেয়ে জমিয়ে তোলার চেষ্টা বেশি। তৃতীয় রীতির প্রতিষ্ঠাতা রবীন্দ্রনাথ। দিলীপকুমার রায় ও ধূর্জটিপ্রসাদ মুখোপাধ্যায় তাদের মতো করে রাবীন্দ্রিক রীতির অণুসরণ করেন এবং এই মহা তিনের প্রয়াসে তাদের ধরনের সঙ্গীতালোচনার একটি প্রাতিষ্ঠানিক ভিত্তি গড়ে ওঠে। এই রীতির মূলে আছে শ্রবণেন্দ্রিয়কে অন্তরেন্দ্রিয়ের সঙ্গে মিলিয়ে নেওয়া, পর্যবেক্ষণকে দর্শনচিন্তায় উজ্জ্বল করে তোলা, সঙ্গীতের বিবর্তনকে সমাজবিবর্তনের সূত্র দিয়ে গ্রথীত করা। সঙ্গীতালোচক আবদুশ শাকুর এ বিষয়টি অনিবার্যভাবে মনে করিয়ে দেন। অতি অল্প যে কয়েকজন বাঙালি সঙ্গীতালোচক এই ধারাটিকে সফলভাবে বহন করে চলেছেন শাকুর তাদের অন্যতম। হিন্দুস্তানি গুরু ও লঘু সঙ্গীতের রসে আবদুশ শাকুরের হৃদয় নিত্য সিঞ্চিত। বাংলা নাগরিক গান হিন্দুস্তানি গানের বৃত্তে থেকেও ঈষৎ পৃথক। এই পার্থক্যের স্বরূপ যে কি, আবদুশ শাকুর তা গভীরভাবে বোঝেন। নিজে যেহেতু গেয়ে, শুনে ও ভেবে কথা বলেন, বাংলা গান সম্পর্কে তার বক্তব্য গড়পড়তা কথাবার্তা থেকে খানিক পৃথক শোনায়। তিনি তার পর্যবেক্ষণকে যুক্তি ও নান্দনিক চেতনার আলোকে প্রতিষ্ঠিত করতে জানেন। আবদুশ শাকুর রবীন্দ্রনাথ, দ্বিজেন্দ্রলাল, রজনীকান্ত, অতুলপ্রসাদ ও নজরুলের সঙ্গীত রচনার রীতি প্রকৃতি নিয়ে আলোচনা করেছেন। এঁদের গান নিয়ে আলোচনা যা কিছু হয়েছে তা যে যথেষ্ট নয় সে কথা বলাই বাহুল্য। রবীন্দ্রনাথের গান নিয়ে অনেক সন্দর্ভ রচিত হয়েছে, এর বাইরেও বই লেখা হয়েছে অনেক। মানের বিবেচনায় কিছু কাজ চমৎকার হয়ে উঠেছে। সে তুলনায় নজরুলের গান নিয়ে লেখা হয়েছে অনেক কম, মানের বিবেচনায় উত্তীর্ণ কাজ একেবারেই কম। আবদুশ শাকুর যে নজরুল সঙ্গীতালোচনায় অভিনিবিষ্ট হয়েছেন এতে সঙ্গীতামোদীদের বিশেষ প্রাপ্তিযোগ ঘটবে সন্দেহ নেই। বাংলা গানের বিকাশে নজরুলের অবদান সম্পর্কে শাকুরের বিবেচনা তাদের জন্যে অপরিহার্য পাঠ্য বিষয় হয়ে উঠবে। সাহিত্য রচনায় ও সাহিত্যলোচনায় তার অর্জন অতি উচ্চ মানের। শাকুরের সাহিত্যবোধস্পৃষ্ট সঙ্গীতালোচনা এমন মনোহর হয়ে ওঠে যে, মুগ্ধ হওয়া ছাড়া উপায় থাকে না। সঙ্গীতালোচক যদি স্বয়ং গায়ক, সঙ্গীতজ্ঞ ও সাহিত্যরচয়িতা হন এবং তার যদি কলাবিদ্যার নানা শাখায় অধিকার থাকে, তাহলে তার আলোচনায় যে মহাকাণ্ডটি ঘটা সম্ভব, আবদুশ শাকুরের সঙ্গীতালোচনায় সেটিই ঘটেছে।”
গোলাপ
কলকাতার স্বনামধন্য পত্রিকা প্রতিক্ষণ ১৯৮৭ খ্রিস্টাব্দের এক সংখ্যায় আবদুশ শাকুরের ‘গোলাপ বিসংবাদ’ গ্রন্থটি আলোচনাকালে লিখেছে : “জ্ঞাত ইতিহাসে গোলাপের আবির্ভাবের মুহূর্তটি থেকে শুরু করে ধাপে ধাপে কীভাবে আজকের বাগানশোভা পুষ্পরানি এতসব প্রকারে রূপান্তরিত হল তারই এক জ্ঞানগর্ভ অথচ মনোজ্ঞ আলোচনা রয়েছে এতে। লেখক মানুষকে আর গোলাপকে সুদীর্ঘ পথ পাশাপাশি হাঁটিয়ে নিয়ে গিয়েছেন তাঁর রসমণ্ডিত গল্পকথনে সম্মোহিত করে। অন্তে যোজিত গোলাপ নিয়ে সমাজতাত্ত্বিক বাহাসটি একান্তই অভিনব, তবে অতীব গুরুত্বপূর্ণ।”
গোলাপকে কেন্দ্রীয় চরিত্ররূপে পাওয়া যায় তার কোনো কোনো গল্প এবং প্রবন্ধেও। কারণ গোলাপের সঙ্গে তার সম্পর্ক কেবল পাঠের নয়, চাষেরও। তার বাংলোর লনে এবং ছাদের বাগানে ৩৫০ প্রকার গোলাপের ৭৫০টি গুল্ম স্বহস্তে লালন করে তিনি ‘লন রোজ গার্ডেন’-শ্রেণিতে দেশের বছর-সেরা গোলাপবাগান-লালকের স্বীকৃতিস্বরূপ ‘বাংলাদেশ জাতীয় গোলাপ সমিতি’র স্বর্ণপদক পেয়েছিলেন ১৯৮৯ সালে।
দেশের শ্রেষ্ঠ নিসর্গবিদ, দ্বিজেন শর্মা আবদুশ শাকুরের গোলাপ বিষয়ক রচনাসংগ্রহের পরিচায়ক-পত্রে লিখেছেন : ‘‘সাহিত্যিকের এ এক অসাধারণ বিজ্ঞানলেখা। শাকুর গোলাপের অধরা মাধুরী ধরেছেন অনবদ্য এক ছন্দোবন্ধনে। এক তথ্যবহুল সাক্ষাৎকারে পুষ্পোৎপাদনবিদ এই কথাসাহিত্যিক সাক্ষাৎকারী কবি বেলাল চৌধুরীকে অনেক মনোহারী বিজ্ঞান-সংবাদ দিয়েছেন যা প্রথমে তাঁর ‘সন্দ্বীপ’-শীর্ষক সাময়িকীতে এবং পরে আলোচ্য গ্রন্থে প্রকাশিত হয়েছে। এতে রয়েছে গোলাপ আর বুনোগোলাপ ছাড়াও বেশ কিছু বর্ষজীবী, দ্বিবর্ষজীবী, চিরজীবী পুষ্প সম্পর্কে অনেক চমকপ্রদ কথা এবং বাংলাদেশের জাতীয় ফুল ও জাতীয় উদ্ভিদ উদ্যান সম্পর্কে অনেক গুরুত্বপূর্ণ আলোচনা।. . . নির্দ্বিধায় বলা যায় বাংলাদেশের প্রকৃতিসাহিত্যে গোলাপপ্রেমী কথাশিল্পী আবদুশ শাকুরের গোলাপবিষয়ক যাবতীয় রচনা বাংলা সাহিত্যে মূল্যবান অবদান হয়ে থাকবে এবং প্রকৃতিবিপর্যয়ের এই দুঃসময়ে লেখক দীর্ঘদিন বাঙালির কৃতজ্ঞতা ও ভালোবাসা কুড়াবেন।”
সম্পাদিত গ্রন্থাবলী
(আবদুশ শাকুর সম্পাদিত ও তাঁর বিস্তারিত ভূমিকা সংবলিত এবং বিশ্বসাহিত্য কেন্দ্র কর্তৃক প্রকাশিত গ্রন্থাবলী )
গড়হিংলাজ
গড়হিংলাজ (Gadhinglaj) ভারতের মহারাষ্ট্র রাজ্যের কোলহাপুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬২৩ মিটার (২০৪৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে গড়হিংলাজ শহরের জনসংখ্যা হল ২৫,৩৫৬ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে গড়হিংলাজ এর সাক্ষরতার হার বেশি।
শাদাদ ইবনে আউস
তিনি নেক আমল, নৈতিকতা ও আল-শাম সম্পর্কিত হাদিসের বর্ণনার জন্য বিখ্যাত। তিনি তার নিজস্ব বিবৃতিগুলোর জন্যও পরিচিত,যা বেশ কিছু দিকনির্দেশনা সরবরাহ করে।
বর্ণনা
আল্লাহর রাসূল বলেছেন, "“একজন জ্ঞানী ব্যক্তি হচ্ছেন সেই ব্যক্তি, যিনি নিজের জবাবদিহিতা সম্পর্কে সচেতন (এবং মন্দ কাজ করা থেকে বিরত থাকেন) এবং মৃত্যুর পরে পরকালে তার উপকারের জন্য ইহকালে মহৎ কাজ করেন; আর মূর্খ হচ্ছেন সেই ব্যক্তি, যিনি প্রলোভন ও আকাঙ্ক্ষার কাছে বশীভূত হয়ে যায় এবং আল্লাহর কাছে তার অযথা তার ইচ্ছা পূর্ণ করতে চায়”।"
তেমনিভাবে তিনি আল-শাম সম্পর্কে হাদিস বর্ণনা করার জন্যও বিখ্যাত, উদাহরণস্বরূপ, শাদ্দাদ বিন আউস বর্ণনা করেছেন: